Tilaisuudessa esitellään ”Vetoa ja Voimaa Mellunkylään” -hanke ja Mellunkylän tapahtumakalenteri 2009. Tilaisuuden vetää Raine Manninen. Paikalla Mellunkylässä asuvat kaupunginvaltuutetut. Tilaisuuden päätteeksi asukkaiden kyselytunti alueen ajankohtaisista asioista. Vapaa pääsy. Kahvitarjoilua.
"Vetoa ja Voimaa Mellunkylään" -hankkeessa tähdätään uudenlaiseen vuoropuheluun ja yhteisöllisyyteen - lähidemokratiaan. Hankkeessa Mellunkylän eri toimijat pyrkivät yhteistyössä kaupungin luottamushenkilöiden ja virkamiesten kanssa mm. luomaan sarjan keskustelutilaisuuksia -aluefoorumeja - alueemme ajankohtaisista asioista. Lisäksi hankkeen avulla parannetaan alueellista viestintää, kehitetään asukas- ja kulttuuritiloja ja turvataan niiden rahoitus, lisätään maahanmuuttaneiden osallistumismahdollisuuksia sekä kantaväestön ja vähemmistöjen vuorovaikutusta. Tavoitteena on myös kehittää tapahtumatarjontaa ja kohottaa edelleen Mellunkylän kaupunginosan imagoa, edistää alueellista yrittäjyyttä sekä. tuottaaa kestävää elämäntapaa ja asumista koskevia toiminta- ja palvelumalleja.